
Σύσταση για
ΑΠΟΦΑΣΗ ΤΟΥ ΣΥΜΒΟΥΛΙΟΥ
για την κατάργηση της απόφασης 2009/591/ΕΚ σχετικά με την ύπαρξη υπερβολικού ελλείμματος στη Λετονία
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 126 παράγραφος 12,
Έχοντας υπόψη τη σύσταση της Επιτροπής,
Εκτιμώντας τα ακόλουθα: 
(1)
Με την απόφαση 2009/591/EΚ του Συμβουλίου, της 7ης Ιουλίου 2004
,  μετά από σύσταση της Επιτροπής σύμφωνα με το άρθρο 104 παράγραφος 6 της Συνθήκης, το Συμβούλιο αποφάνθηκε ότι υπήρχε υπερβολικό έλλειμμα στη Λετονία. Το Συμβούλιο σημείωσε ότι το έλλειμμα της γενικής κυβέρνησης ήταν 4,0% του ΑΕΠ το 2008, υπερβαίνοντας την τιμή αναφοράς του 3% του ΑΕΠ που προβλέπεται στη Συνθήκη, ενώ το ακαθάριστο χρέος της γενικής κυβέρνησης ήταν 19,5% του ΑΕΠ το 2008, δηλαδή πολύ χαμηλότερο από την τιμή αναφοράς του 60% του ΑΕΠ που προβλέπεται στη Συνθήκη
. 
(2)
Στις 7 Ιουλίου 2009, σύμφωνα με το άρθρο 104 παράγραφος 7 της Συνθήκης και το άρθρο 3 παράγραφος 4 του κανονισμού (ΕΚ) αριθ. 1467/97 του Συμβουλίου, της 7ης Ιουλίου 1997, για την επιτάχυνση και τη διασαφήνιση της εφαρμογής της διαδικασίας υπερβολικού ελλείμματος
, το Συμβούλιο απηύθυνε, κατόπιν συστάσεως της Επιτροπής, σύσταση προς τη Λετονία προκειμένου να τερματιστεί η κατάσταση υπερβολικού ελλείμματος έως το τέλος του 2012, το αργότερο. Η σύσταση δημοσιοποιήθηκε.
(3)
Σύμφωνα με το άρθρο 4 του πρωτοκόλλου για τη διαδικασία υπερβολικού ελλείμματος που προσαρτάται στις Συνθήκες, η Επιτροπή παρέχει τα στοιχεία για την εφαρμογή της εν λόγω διαδικασίας. Στο πλαίσιο της εφαρμογής του εν λόγω πρωτοκόλλου, τα κράτη μέλη υποχρεούνται να κοινοποιούν στοιχεία για τα δημόσια ελλείμματα και το δημόσιο χρέος και άλλες συναφείς μεταβλητές δύο φορές τον χρόνο, δηλαδή πριν από την 1η Απριλίου και πριν από την 1η Οκτωβρίου, σύμφωνα με το άρθρο 3 του κανονισμού (ΕΚ) αριθ. 479/2009 του Συμβουλίου, της 25ης Μαΐου 2009, για την εφαρμογή του πρωτοκόλλου σχετικά με τη διαδικασία του υπερβολικού ελλείμματος το οποίο προσαρτάται στη συνθήκη για την ίδρυση της Ευρωπαϊκής Κοινότητας
. 
(4)
Όταν εξετάζεται αν θα πρέπει να καταργηθεί μια απόφαση σχετικά με την ύπαρξη υπερβολικού ελλείμματος, το Συμβούλιο θα πρέπει να λάβει απόφαση επί τη βάσει των δεδομένων που κοινοποιούνται. Επιπλέον, η απόφαση για την ύπαρξη υπερβολικού ελλείμματος θα πρέπει να καταργηθεί μόνον εάν οι προβλέψεις της Επιτροπής δείχνουν ότι το έλλειμμα δεν θα υπερβεί το όριο του 3% του ΑΕΠ κατά τη διάρκεια του χρονικού ορίζοντα των προβλέψεων
.
(5)
Βάσει των στοιχείων που ανακοινώθηκαν από την Επιτροπή (Eurostat) σύμφωνα με το άρθρο 14 του κανονισμού (ΕΚ) αριθ. 479/2009, μετά την κοινοποίηση από τη Λετονία πριν από την 1η Απριλίου 2013 και βάσει των εαρινών προβλέψεων του 2013 από τις υπηρεσίες της Επιτροπής, συνάγονται τα ακόλουθα συμπεράσματα:
· Μετά τα υψηλά ελλείμματα της γενικής κυβέρνησης το 2009 και το 2010 (9,8% και 8,1% του ΑΕΠ, αντιστοίχως), τα οποία αντικατόπτριζαν εν μέρει τα μέτρα για τη σταθεροποίηση του χρηματοπιστωτικού τομέα, το έλλειμμα άρχισε να υποχωρεί ταχέως το 2011, έτος κατά το οποίο έφθασε στο 3,6% του ΑΕΠ. Η βελτίωση αυτή οφειλόταν σε σημαντική και ευρεία δημοσιονομική εξυγίανση, που εφαρμόστηκε κατά την περίοδο 2009-2011, στο πλαίσιο του προγράμματος οικονομικής προσαρμογής, που υποστηρίχθηκε με τη χορήγηση βοήθειας για τη στήριξη του ισοζυγίου πληρωμών, καθώς και στη βελτίωση των κυκλικών συνθηκών· το πρόγραμμα προσαρμογής ολοκληρώθηκε επιτυχώς τον Ιανουάριο του 2012. Το 2012, το έλλειμμα της γενικής κυβέρνησης μειώθηκε περαιτέρω στο 1,2% του ΑΕΠ, δηλαδή υπερκαλύπτοντας τον στόχο για μείωση του ελλείμματος στο 2,1% του ΑΕΠ, που προβλεπόταν στο πρόγραμμα σύγκλισης του 2012, και είναι πολύ χαμηλότερο του 3% του ΑΕΠ, που αποτελεί την τιμή αναφοράς στη Συνθήκη. Από την πλευρά των εσόδων, το γεγονός αυτό αποτύπωνε τις ευνοϊκές κυκλικές συνθήκες και τη βελτίωση της αποδοτικότητας της φορολογίας, ενώ παράλληλα η αύξηση των δαπανών παρέμενε σε σημαντικά χαμηλότερα επίπεδα από την αύξηση του ονομαστικού ΑΕΠ. Ως εκ τούτου, το μερίδιο των κρατικών εσόδων στο ΑΕΠ αυξήθηκε κατά ¼ της εκατοστιαίας μονάδας, ενώ το μερίδιο των κρατικών δαπανών μειώθηκε κατά 2 εκατοστιαίες μονάδες το 2012.
· Το πρόγραμμα σύγκλισης του 2013 προβλέπει ότι το ονομαστικό έλλειμμα θα διαμορφωθεί στο 1,1% του ΑΕΠ το 2013, και στη συνέχεια θα σταθεροποιηθεί στο 0,9% του ΑΕΠ, μέχρι το 2016. Στις εαρινές προβλέψεις του 2013 από τις υπηρεσίες της Επιτροπής, προβλέπεται ότι το έλλειμμα της γενικής κυβέρνησης θα παραμείνει σε γενικές γραμμές αμετάβλητο το 2013, στο 1,2% του ΑΕΠ, και θα μειωθεί στο 0,9% του ΑΕΠ το 2014, παραμένοντας αρκετά χαμηλότερα από την τιμή αναφοράς του 3% του ΑΕΠ. 
· Το 2012, το χρέος της γενικής κυβέρνησης βρισκόταν στο 40,7% του ΑΕΠ. Στις εαρινές προβλέψεις του 2013 από τις υπηρεσίες της Επιτροπής, προβλέπεται ότι το ακαθάριστο χρέος της γενικής κυβέρνησης θα αυξηθεί στο 43,2% του ΑΕΠ το 2013, επειδή η κυβέρνηση συσσωρεύει στοιχεία ενεργητικού για τις μεγάλες εξοφλήσεις χρεών που έχουν προγραμματιστεί για την περίοδο 2014-2015. Το χρέος αναμένεται να υποχωρήσει εκ νέου σε περίπου 40% του ΑΕΠ το 2014, καθώς θα πραγματοποιούνται αυτές οι εξοφλήσεις.
(6)
Το Συμβούλιο υπενθυμίζει ότι, αρχής γενομένης από το 2013, το οποίο είναι το έτος που έπεται της διόρθωσης του υπερβολικού ελλείμματος, η Λετονία θα πρέπει να διασφαλίζει τη συμμόρφωση προς τις απαιτήσεις του προληπτικού σκέλους του Συμφώνου Σταθερότητας και Ανάπτυξης, καθώς και την τήρηση της τιμής αναφοράς για τις δαπάνες.
(7)
Σύμφωνα με το άρθρο 126 παράγραφος 12 της Συνθήκης, η απόφαση του Συμβουλίου σχετικά με την ύπαρξη υπερβολικού ελλείμματος καταργείται όταν, κατά την άποψη του Συμβουλίου, έχει διορθωθεί το υπερβολικό έλλειμμα στο οικείο κράτος μέλος. 
(8)
Κατά την άποψη του Συμβουλίου, το υπερβολικό έλλειμμα της Λετονίας έχει διορθωθεί και, επομένως, θα πρέπει να καταργηθεί η απόφαση 2009/591/ΕΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Από τη συνολική αξιολόγηση συνάγεται ότι η κατάσταση υπερβολικού ελλείμματος στη Λετονία έχει διορθωθεί.
Άρθρο 2
Η απόφαση 2009/591/ΕΚ καταργείται.
Άρθρο 3
Η παρούσα απόφαση απευθύνεται στη Δημοκρατία της Λετονίας.
Βρυξέλλες,

Για το Συμβούλιο

Ο Πρόεδρος
�	ΕΕ L 202 της 4.8.2009, σ. 50.


�	Το έλλειμμα και το χρέος της γενικής κυβέρνησης για το 2008 αναθεωρήθηκαν στη συνέχεια και διαμορφώνονται σήμερα σε 4,2% του ΑΕΠ και σε 19,8% του ΑΕΠ, αντιστοίχως.


�	ΕΕ L 209 της 2.8.1997, σ. 6. 


�	EE L 145 της 10.6.2009, σ. 1. 


�	Σύμφωνα με τις «Προδιαγραφές εφαρμογής του Συμφώνου Σταθερότητας και Ανάπτυξης και κατευθυντήριες γραμμές για τη μορφή και το περιεχόμενο των προγραμμάτων σταθερότητας και σύγκλισης», της 3ης Σεπτεμβρίου 2012. Βλ.:	�� HYPERLINK "http://ec.europa.eu/economy_finance/economic_governance/sgp/pdf/coc/code_of_conduct_en.pdf" ��http://ec.europa.eu/economy_finance/economic_governance/sgp/pdf/coc/code_of_conduct_en.pdf�

